**Ministru kabineta noteikumu projekta „****Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 13.janvāra noteikumos Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība””” (turpmāk – noteikumu projekts) ir izstrādāts pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu un *Euro* ieviešanas kārtības likuma 30.panta pirmo un ceturto daļu un 32.pantu, kā arī saskaņā ar Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” (turpmāk – eiro ieviešanas koncepcija) 7.2.apakšpunktā, Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.3 apakšpunktā un 2013.gada 29.maija Ministru kabineta rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.8.apakšpunktā noteikto.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2009.gada 13.janvāra Ministru kabineta noteikumu Nr.44 „Noteikumi par darbības programmas „Infrastruktūra un pakalpojumi” papildinājuma 3.1.5.3.1.apakšaktivitāti „Stacionārās veselības aprūpes attīstība””” (turpmāk – MK noteikumi Nr.44) 29.2 punktu finansējuma saņēmējs aprēķina infrastruktūras izmantošanas proporciju atbalstāmajām darbībām un piemēro to projekta kopējam finansējumam, nosakot publiskā un privātā finansējuma apmēru. Atbilstoši MK noteikumu Nr.44 29.6 punktam finansējuma saņēmējam jānodrošina pārmērīgas kompensācijas novēršanu gadījumā, ja infrastruktūras izmantošanas proporcijas aprēķina rezultātā tiek konstatēts, ka aprēķinātais projekta kopējais publisko izmaksu maksimālais apmērs ir mazāks par piešķirto kopējo publisko izmaksu maksimālo apmēru. Lai novērstu pārmērīgo kompensāciju finansējuma saņēmējs atbilstoši Veselības ministrijas apstiprinātai metodikai *„Infrastruktūras izmantošanas valsts apmaksāto pakalpojumu sniegšanai un citu darbību veikšanai proporcijas aprēķināšanas un aprēķina iekļaušanas projekta iesnieguma veidlapā metodika”* var iekļaut darbības, kas atbilst MK noteikumu Nr.44 40.punktā noteiktajām infrastruktūras attīstības darbībām un kas projekta īstenošanas laikā tika finansētas no finansējuma saņēmēja privātiem līdzekļiem (pašu investīcijas, kas tika veiktas laika periodā no 2006.gada 24.oktobra līdz projekta īstenošanas termiņa beigām un kas netiek finansētas no publiskā finansējuma), bet netika iekļautas projekta iesniegumā. Attiecīgo finansējumu finansējuma saņēmējs norāda kā projekta neattiecināmās izmaksas. Palielinot projekta neattiecināmās izmaksas finansējuma saņēmējam jāievēro MK noteikumu Nr.44 52.1 punkta prasības.Pēc Veselības ministrijas rīcībā esošās informācijas pašu ieguldījumi tika veikti ārstniecības iestāžu remontdarbos (t.sk. inženiertīkli, komunikāciju tīkli), medicīnisko ierīču, mēbeļu un informācijas tehnoloģiju iegādē (kas nepieciešamas ārstniecības procesu nodrošināšanai un uzlabošanai), kurus šobrīd nevar iekļaut projekta neattiecināmajās izmaksās, ņemot vērā, ka neattiecināmajām izmaksām ir jābūt saistītām ar atbalstāmajām darbībām. Līdz ar to nepieciešams paplašināt MK noteikumu 40.punkta redakciju, papildinot to ar jaunu 40.13.apakšpunktu *(„citas ar infrastruktūras attīstību saistītas darbības, kas nepieciešamas ārstniecības procesa nodrošināšanai un ir vērstas uz projekta mērķa sasniegšanu”*), (attiecīgi noteikumu projekta 7.punkts), kas ļautu finansējuma saņēmējiem nepieciešamības gadījumā, lai novērstu pārmērīgo kompensāciju, palielināt neattiecināmās izmaksas ar pašu ieguldījumiem, ko finansējuma saņēmējs ir veicis no pašu līdzekļiem valsts pakalpojumu attīstībai, un kas ir nepieciešamas ārstniecības procesa nodrošināšanai, un ir vērstas uz projekta mērķa sasniegšanu. Finansējuma saņēmējam, ierosinot grozījumus projekta iesniegumā, individuāli tiks izvērtēta projektā iekļaujamo neattiecināmo izmaksu atbilstība - tiks ņemts vērā vai attiecīgās izmaksas atbilst atbalstāmajām darbībām un katra konkrētā projekta mērķim (vai tās ir nepieciešamas mērķa sasniegšanai) un vai ir nepieciešamas ārstniecības procesa nodrošināšanai, tādējādi izvairoties no situācijām, kad projektā varētu tikt iekļautas izmaksas, kas nav sasaistāmas ar projekta ietvaros attīstīto infrastruktūru un atbalstāmajām darbībām.Lai precizētu, ka jaunas 40.13.apakšpunktā minētās atbalstāmās darbības tiek segtas tikai no finansējuma saņēmēja privātajiem līdzekļiem (t.i., netiek finansēta no publiskā finansējuma līdzekļiem) un veido tikai neattiecināmo izmaksu summu, noteikumu projekts papildināts ar 501.punktu, kas konkretizē, ka 40.13.apakšpunktā noteiktās atbalstāmās darbības tiek finansētas tikai no neattiecināmajām izmaksām (attiecīgi noteikumu projekta 9.punkts). Paskaidrojam, ka ierosinātiem grozījumiem nav nelabvēlīgākas ietekmes uz finansējuma saņēmējiem, jo grozījumi finansējuma saņēmējam paplašina iespējas nevis nosaka pienākumus. Grozījumi būs attiecināmi no to spēkā stāšanās uz laika periodu no 2006.gada 24.oktobra (darbības programmas "Infrastruktūra un pakalpojumi" attiecināmības sākuma datums) un tie būs attiecināmi uz visiem projektiem, kuriem noslēgts līgums par projekta īstenošanu.Papildus noteikumu projekta mērķis ir pielāgot darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” (turpmāk – 3.1.5.3.1.apakšaktivitāte) MK noteikumu Nr.44 normatīvo regulējumu *euro* ieviešanai, aizstājot tajā latus ar *euro*.MK noteikumu Nr.44 pielāgošana *euro* ieviešanai pamatojama atbilstoši Finanšu ministrijas 2013.gada 30.janvāra vēstulē Nr.11-3-01/577 „Par normatīvo aktu sakārtošanu saistībā ar eiro ieviešanu” sniegtajam viedoklim, ka attiecībā uz Eiropas Savienības fondu aktivitāšu noteikumiem, kuri attiecas uz ES fondu projektiem, kuru īstenošana šobrīd vēl nav uzsākta vai turpinās, grozījumu nepieciešamība ir jāvērtē. Saskaņā ar *euro* ieviešanas koncepcijas 7.2.apakšpunktā un 3.pielikuma „Latvijas Republikas Ministru kabineta noteikumi, kuros būs nepieciešami grozījumi saistībā ar eiro ieviešanu Latvijā” 302.punktā noteikto, grozījumi MK noteikumos Nr.44 ir norādīti kā grozījumi, kas nav būtiski tiesiskās noteiktības nodrošināšanai, līdz ar to minētos noteikumus nepieciešams noteiktā kārtībā iesniegt Ministru kabinetā līdz 2016.gada 1.jūlijam. Noteikumu projekts paredz konvertēt MK noteikumos Nr.44 norādītās summas no latiem uz *euro* atbilstoši *Euro* ieviešanas kārtības likumam un Eiropas Savienības Padomes noteiktajam valūtas maiņas kursam, t.i., 1 *euro* ir 0,702804 lati, ievērojot, ka pārrēķins veikts privātpersonai par labu.MK noteikumu Nr.44 5.1., 5.2. 5.3.apakšpunktos un 1.pielikumā norādītās naudas summas ir konvertētas uz *euro* atbilstoši *Euro* ieviešanas kārtības likuma 6.pantam, kā arī (noteikumu projekta 1. un 10.punkts). 1.pielikuma konvertēto skaitļu kopsumma tiek iegūta summējot jau konvertētās starpsummas.MK noteikumu Nr.44 1.pielikumā noteikto latu summu konvertācija tika salīdzināta ar šo summu izteiksmēm *euro* atbilstoši ES fondu Vienotās informācijas sistēmā (turpmāk – VIS) Centrālās finanšu un līgumu aģentūras ievadītajiem datiem, un skaidrojam, ka MK noteikumu Nr.44 1.pielikumā norādītās projektu, kuriem identificētas neatbilstības, summas vietām nesakrīt ar VIS norādītajām summām, jo neatbilstību apjomi regulāri mainās – neatbilstības tiek anulētas vai finanšu korekciju procentuālie apjomi tiek samazināti, kā arī sākot ar 2012.gada 8.maiju projektu ietvaros neatbilstoši veiktie izdevumi netiek novirzīti citu ES fonda projektu īstenošanai. Papildus skaidrojam, ka MK noteikumu Nr.44 1.pielikums nosaka iestādei maksimāli pieejamo finansējumu, līdz ar to faktiskais projekta finansējums, kas norādīts VIS, var būt atšķirīgs. MK noteikumu Nr.44 23.1., 23.2., 23.2.1., 46.2. un 46.12. apakšpunktos norādītās summas konvertētas *euro* atbilstoši *Euro* ieviešanas kārtības likuma 32.panta otrās daļas 2.punkta principiem, ievērojot, ka pārrēķins veikts līdz veselam *euro* privātpersonai par labu un netiek radīta vērā ņemama negatīva ietekme uz valsts budžetu (noteikumu projekta 2., 3., 4. un 8.punkts). MK noteikumu Nr.44 2.pielikuma 2.13., 2.14. un 3.9.apakšpunktos norādītās summas konvertētas *euro* atbilstoši *Euro* ieviešanas kārtības likuma 32.panta principiem, ievērojot minēta panta ceturtajā daļā noteikto prasību attiecībā uz intervāla nepārtrauktību, kā arī ievērojot, ka pārrēķins veikts līdz veselam *euro* privātpersonai par labu un netiek radīta vērā ņemama negatīva ietekme uz valsts budžetu (noteikumu projekta 13. un 14.punkts). Pašreiz spēkā esošo MK noteikumu Nr.44 5.punkts nosaka Eiropas Savienības struktūrfondu plānošanas dokumentā darbības programmas „Infrastruktūra un pakalpojumi” papildinājumā (turpmāk – DPP) noteikto 3.1.5.3.1.apakšaktivitātei pieejamo finansējumu latos. DPP šīs summas ir noteiktas *euro*, tādējādi ar šo noteikumu projektu nepieciešams pārņemt DPP noteikto 3.1.5.3.1.apakšaktivitātes finansējumu *euro* (noteikumu projekta 1.punktu). Tāpat MK noteikumu Nr.44 24.punkts un 2.pielikuma 2.7.apakšpunkts nosaka DPP minētās 3.1.5.3.1.apakšaktivitātes projektu minimālās un maksimālās attiecināmo izmaksu kopsummas robežas latos. Tā kā DPP minimālas un maksimālās attiecināmo izmaksu kopsummas robežas ir noteiktas *euro,* noteikumu projekts pārņem DPP noteikto (noteikumu projekta 5. un 12.punkts). Pašreiz spēkā esošo MK noteikumu Nr.44 29.2 1., 29.2 2. un 29.7 2.3.apakšpunktos, 2.pielikuma 1.5.apakšpunktā tekstā tiek lietots vārds „latos”, kurš tiek aizstāts ar vārdu „*euro*” (attiecīgi noteikumu projekta 6. un 11.punkts). Papildus 3. un 6.pielikuma visā tekstā apzīmējums „LVL” tiek aizstāts ar apzīmējumu „EUR” (attiecīgi noteikumu projekta 15.punkts un 17.punkts), kā arī 3.pielikuma 2.9.2. un 2.9.3.apakšpunkta 8.kolonnā tiek veikts tehniska rakstura precizējums formulai, lai novērstu vēsturiski izveidojušos drukas kļūdu (attiecīgi noteikumu projekta 16.punkts). Grozījumu drukas kļūdas novēršanai netiek plānots piemērot retroaktīvi. Ierosinātais grozījums nodrošinās precizitāti un vienotu pieeju no tehniskā aspekta. Grozījums atbilst aprēķiniem, kas iepriekš tika piemēroti projektu iesniegumos, tajā skaitā jau pabeigtiem projektiem. Vērtējot projekta iesniegumus vērtēšanas komisijās, tika izmantota MS Excel datne ar precīzām formulām, kas iepriekš tika nodrošināta finansējuma saņēmējiem.Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. |
| 3. | Projekta izstrādē iesaistītās institūcijas | Projekta izstrādē attiecībā par 3.1.5.3.1.apakšaktivitātes papildināšanu ar jaunu atbalstāmo darbību neattiecināmo izmaksu segšanai tika iesaistīti 3.1.5.3.1.apakšaktivitātes finansējuma saņēmēji un sadarbības iestāde. 3.1.5.3.1.apakšaktivitātes finansējuma saņēmēju ierosinājumi un vajadzības tika identificētas un izstrādātās konsultāciju laikā par infrastruktūras izmantošanas valsts apmaksāto pakalpojumu sniegšanai un citu darbību veikšanai nepieciešamās proporcijas aprēķināšanu. Konsultācijas nodrošināja Veselības ministrija kā atbildīgā iestāde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Stacionārās veselības aprūpes pakalpojumu sniedzēji un stacionārās veselības aprūpes pakalpojumu saņēmēji.  |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar  |
|  3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. *euro*) |
| **2015. gads** | **2016. gads** | **2017. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2014. gadu | Izmaiņas, salīdzinot ar kārtējo 2014. gadu | Izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***21 263*** | ***0*** | ***-477*** | ***-21 263*** | ***-21 263*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 21 263 | 0 | -477 | -21 263 | -21 263 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***23 532*** | ***0*** | ***-2 451*** | ***-23 532*** | ***-23 532*** |
| 2.1. valsts pamatbudžets | 23 532 | 0 | -2 451 | -23 532 | -23 532 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***-2 270*** | ***0*** | ***1 974*** | ***2 270*** | ***2 270*** |
| 3.1. valsts pamatbudžets | -2 270 | 0 | 1 974 | 2 270 | 2 270 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***1 974*** | ***2 270*** | ***2 270*** |
| 5.1. valsts pamatbudžets | 0 | 1 974 | 2 270 | 2 270 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts neparedz ieņēmumu vai izdevumu samazinājumu/palielinājumu. Noteikumu projekts tiks īstenots, nemainot attiecīgā budžeta programmās/apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.Ņemot vērā, ka ES fondu Sadarbības iestādes funkcijas pilda Centrālā finanšu un līgumu aģentūra, valsts budžeta finansējumu avansiem un atmaksām ES fondu finansējuma saņēmējiem, kas īsteno 3.1.5.3.1.apakšaktivitātes projektus, plāno Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)”. Budžeta ieņēmumi ir ERAF daļa un budžeta izdevumi ir kopējie nepieciešamie ERAF un valsts budžeta līdzekļi attiecīgajā gadā.Atbilstoši darbības programmas papildinājumā „Infrastruktūra un pakalpojumi” ietvertajam finanšu plānam 3.1.5.3.1.apakšaktivitātei pieejamais kopējais attiecināmais finansējums ir 202 064 828 EUR, tai skaitā ERAF finansējuma apmērs ir 171 114 813 EUR un valsts budžets 15 225 184 EUR, pārējo 3.1.5.3.1.apakšaktivitātes līdzfinansējumu veido privātais finansējums, ko nodrošina projekta iesniedzējs, ne mazāk kā 15 724 831 EUR.3.1.5.3.1.apakšaktivitātes ieviešana tika uzsākta 2009.gadā un tās projektu īstenošanai finansējuma piesaiste nodrošināta šādos apmēros:* 3.1.5.3.1.apakšaktivitātes īstenošanai 2009.gadā tika piesaistīts finansējums 20 720 483 EUR apmērā, t.sk., ERAF finansējums 17 824 086 EUR un valsts budžeta finansējums 2 896 397 EUR;
* 3.1.5.3.1.apakšaktivitātes īstenošanai 2010.gadā tika piesaistīts finansējums 27 712 763 EUR apmērā, t.sk., ERAF finansējums 25 017 204 EUR un valsts budžeta finansējums 2 695 560 EUR;
* 3.1.5.3.1.apakšaktivitātes īstenošanai 2011.gadā tika piesaistīts finansējums 37 842 230 EUR apmērā, t.sk., ERAF finansējums 33 898 641 EUR un valsts budžeta finansējums 3 943 589 EUR;
* 3.1.5.3.1.apakšaktivitātes īstenošanai 2012.gadā tika piesaistīts finansējums 26 684 214 EUR apmērā,t.sk., ERAF finansējums 25 083 161 EUR un valsts budžeta finansējums 1 601 053 EUR;
* 3.1.5.3.1.apakšaktivitātes īstenošanai 2013.gadā tika piesaistīts finansējums 26 521 360 EUR apmērā,t.sk., ERAF finansējums 25 177 921 EUR un valsts budžeta finansējums 1 343 439 EUR;
* 3.1.5.3.1.apakšaktivitātes īstenošanai 2014.gadā atbilstoši likumam „Par valsts budžetu 2014.gadam” tika piesaistīts finansējums 23 532 422 EUR apmērā,t.sk., ERAF finansējums 21 262 547 EUR un valsts budžeta finansējums 2 269 875 EUR;
* 3.1.5.3.1.apakšaktivitātes īstenošanai 2015.gadā plānots piesaistīt finansējumu 21 081 012 EUR apmērā, t.sk., ERAF finansējums 20 785 445 EUR un valsts budžeta finansējums 295 567 EUR;
* Ņemot vērā Ministru kabineta 2012.gada 8.maija sēdes protokollēmumā Nr.25 26.§ 7.punktā noteikto, ja ES fonda prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums sākot ar 2012.gada 8.maiju neatbilstoši veikto izdevumu apmērā nevar tikt novirzīts citu ES fonda projektu īstenošanai. 3.1.5.3.1.apakšaktivitātes ietvaros konstatēto neatbilstību apjoms pēc 2012.gada 8.maija ir 2 245 512 EUR, t.sk. ERAF finansējums 2 065 808 EUR un valsts budžeta finansējums 179 704 EUR.

Noteikumu projekta īstenošana tiks nodrošināta esošo finanšu līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šis projekts paredz konvertēt noteikumos norādītās cenas un summas no latiem uz *euro* atbilstoši *Euro* ieviešanas kārtības likuma 6. un 32.panta principiem, kas, lai nodrošinātu vienkāršāku informācijas uztveršanu, atainotas anotācijas pielikumā. Noteikumu projekta īstenošana tiks nodrošināta Finanšu ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) avansa maksājumi un atmaksas finansējuma saņēmējiem (2007-2013)” esošo finanšu līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Attiecībā par noteikumu projekta *euro* grozījumu sadaļu sabiedrības līdzdalība netika nodrošināta, jo grozījumi ir tehniski un veikti atbilstoši *Euro* ieviešanas kārtības likumam. |
|  2. | Sabiedrības līdzdalība projekta izstrādē | Nav |
|  3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija.Valsts aģentūra „Centrālā finanšu un līgumu aģentūra”. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav |

Anotācijas IV un V sadaļa – projekts šīs jomas neskar.

Veselības ministra vietā

Ministru prezidente L.Straujuma

20.06.2014 11:46

2 375

J.Zalcmanis, 67 876 013

Janis.Zalcmanis@vm.gov.lv